16.6.2023
FI
Euroopan unionin virallinen lehti
C 214/161 Torstai 19. tammikuuta 2023
22. katsoo, että asianmukaiset varastointiolosuhteet satamissa voisivat helpottaa kalojen säilyttämistä ja taata niiden säilymisen sekä auttaa niiden kaupan pitämisessä, jotta kalojen kannattavuutta voidaan parantaa vaikuttamalla välillisesti hinnanmuodostukseen; muistuttaa tässä yhteydessä yhteisen markkinajärjestelyn ja tuottajaorganisaatioiden tarjoamista mahdollisuuksista;
23. katsoo, että EMKVR:n ja uusien kansallisten toimintaohjelmien olisi vahvistettava ja tuettava selkeästi pienimuotoista kalastusta, jotta voidaan auttaa varmistamaan lukemattomien kalastuksesta perinteisesti riippuvaisten rannikkoyhteisöjen kestävyys ja tuleva elinkelpoisuus, puuttua alan erityisiin ongelmiin ja tukea pienimuotoisen kalastuksen paikallista kestävää hallinnointia;
24. katsoo, että jäsenvaltioiden EMKVR:n täytäntöönpanon yhteydessä kanavoimalla tuella olisi puututtava rakenteellisiin puutteisiin ja siten osaltaan parannettava kalastustoiminnasta saatavia tuloja, edistettävä työntekijöiden oikeudet turvaavia työpaikkoja alalla ja taattava oikeudenmukaiset hinnat tuottajille, tuettava kalastukseen liittyvän, ennen kalastusta ja sen jälkeen tapahtuvan toiminnan kehittämistä sekä edistettävä rannikkoalueiden kehitystä ja yhteenkuulu­ vuutta kestävää kalastusta ja pienimuotoisen kalastuksen tulevaisuutta silmällä pitäen;
25. korostaa, että EMKVR:n rahoituksen toteutusasteen parantamiseksi ja pienimuotoisen kalastuksen tukimahdolli­ suuksien varmistamiseksi on tarpeen selvittää ja toteuttaa toimenpiteitä menettelyjen virtaviivaistamiseksi ja siten vähentää hakemuksiin liittyvää byrokratiaa, monimutkaisuutta ja hyväksymisaikaa muuttaa tuen saamisessa käytettävää rahoitus­ prosessia ja korvata se ennakkorahoitusjärjestelmällä sekä käyttää rahaston rahoituksen enimmäismäärät kokonaisuu­ dessaan;
26. korostaa, että EU:lla ei ole välinettä, jonka avulla voitaisiin ymmärtää EMKR:stä ja EMKVR:stä pienimuotoisen kalastuksen alalle tehtyjen investointien laajuutta, rahoitettujen hyvien käytäntöjen määrää, konkreettisten tulosten saavuttamista ja sitä, miten paikalliset kalastusalan toimintaryhmät toimivat ja panevat yhteisen kalastuspolitiikan tehokkaasti täytäntöön; kehottaa komissiota ottamaan käyttöön tällaisen perustavanlaatuisen välineen, jonka avulla voidaan ymmärtää, miten hyviä käytäntöjä voidaan laajentaa ja hyviä kalastusmenetelmiä levittää koko EU:ssa;
27. kehottaa jäsenvaltioita tarjoamaan paikallistasolla teknistä apua, jolla helpotetaan pienimuotoista kalastusta harjoittavien kalastajien mahdollisuuksia saada EU:n ja kansallista rahoitusta;
28. pitää pienimuotoisen kalastuksen laivaston korkeaa keski-ikää hälyttävänä ja korostaa tässä yhteydessä, että tämän laivastonosan kalastustoiminnasta on tehtävä houkutteleva nuorille ja naisille; painottaa, että pienimuotoisen kalastuksen laivastoa on tarpeen uudistaa ja nykyaikaistaa, jotta voidaan parantaa alusten turvallisuutta ja elinoloja niillä sekä niiden energiatehokkuutta ja ympäristöystävällisyyttä ja samalla varmistaa, että koko kalastuslaivaston kalastuskapasiteetti ei kasva, ja parantaa laivastosta riippuvaisten kalastusyhteisöjen sosiaalista ja taloudellista kestävyyttä; korostaa tässä yhteydessä tarvetta puuttua tilanteisiin, joissa alukset ovat liian vanhoja ja lisäävät taloudellisia ja ympäristöön liittyviä toiminta-, ylläpito- ja uudelleenluokittelukustannuksia, mikä puolestaan vaarantaa turvallisuusolosuhteiden takaamisen toiminnan aikana; korostaa, että kalastuskapasiteetin mittaamiseen käytettävää bruttovetoisuutta, johon sisältyy myös miehistölle tarkoitetut tilat, koskevat kriteerit voivat haitata kalastusalusten nykyaikaistamista ja kipeästi kaivattua pienimuotoista kalastusta harjoittavan laivaston työolojen parantamista; kehottaa komissiota tarkistamaan näitä kriteerejä ja muita asiaan liittyviä säännöksiä sellaisen ratkaisun löytämiseksi, jolla voidaan sovittaa yhteen pienimuotoisen kalastuksen työntekijöiden tarpeet ja tarve varmistaa, että EU:n laivaston kalastuskapasiteettia ei lisätä;
29. muistuttaa, että laivaston tarvittavan uudistamisen ja/tai nykyaikaistamisen tukeminen on välttämätöntä, jotta voidaan parantaa toiminnan turvallisuutta, työoloja sekä taloudellista ja ympäristökestävyyttä; korostaa kuitenkin, että tähän olisi päästävä lisäämättä kalastuskapasiteettia;
30. katsoo, että pienimuotoisen kalastuksen tulevaisuus on vaarassa erityisesti syrjäisimmillä alueilla, jos sivuutetaan tarve uudistaa laivasto ja ylläpitää ja parantaa erityisesti (mutta ei ainoastaan) vanhentuneita ja tehottomia aluksia;
31. huomauttaa, että EMKVR tarjoaa mahdollisuuksia investoida alusten turvallisuuteen ja energiatehokkuuteen sekä parempiin elinoloihin niillä, mikä voi hyödyttää myös pienimuotoista kalastusta ja rannikkokalastusta harjoittavaa laivastoa, ja että sen olisi myös tarjottava rahoitusmahdollisuuksia alusten uudistamiseen, uudelleenjärjestelyihin ja uudel­ leenmitoittamiseen sekä uusien alusten hankkimiseen pienimuotoista kalastusta harjoittavaan laivastoon – erityisesti tapauksissa, joissa laivastolla on korkea keski-ikä eikä se takaa olennaisia turvallisuus- ja toimintaedellytyksiä – ja konetehon